

**ROKIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL VIENKARTINĖS LICENCIJOS VERSTIS MAŽMENINE PREKYBA ALKOHOLINIAIS GĖRIMAIS IŠDAVIMO**

2024 m. rugpjūčio 29 d. Nr. AV-515

Rokiškis

Vadovaudamasis Lietuvos Respublikos alkoholio kontrolės įstatymo 16 straipsnio 3 dalimi, Rokiškio rajono savivaldybės mero 2023 m. rugpjūčio 11 d. potvarkiu Nr. MV-285 „Dėl įgaliojimų Rokiškio rajono savivaldybės administracijos direktoriui suteikimo“, atsižvelgdamas į UAB "Alsteka" 2024 m. rugpjūčio 29 d. paraišką ir 2024 m. rugpjūčio 28 d. renginio organizatoriaus Rokiškio kultūros centro sutikimą:

1. Išduodu UAB "Alsteka" (įmonės kodas 302721767, buveinės adresas: Smėlio g. 13, Papyvesių k., Pasvalio apylinkių sen., Pasvalio r. sav.) vienkartinę licenciją verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, parodose, mugėse ir masiniuose renginiuose, išskyrus sporto renginius, Rokiškio miesto gimtadienio šventėje, kuri vyks 2024 m. rugsėjo 21 d. metu.

2. Nurodau licencijoje įrašyti šiuos duomenis:

2.1. licencijos numeris – 2024-17;

2.2. licencijos gavėjas – UAB "Alsteka" (įmonės kodas 302721767, buveinės adresas: Smėlio g. 13, Papyvesių k., Pasvalio apylinkių sen., Pasvalio r. sav.);

2.3. licencija galioja – 2024 m. rugsėjo 21 d.;

2.4. renginio pavadinimas – Rokiškio miesto gimtadienio šventė;

2.5. prekybos alkoholiniais gėrimais laikas – vartoti vietoje: 2024 m. rugsėjo 21 d. 12:00 val. – 24:00 val., išsinešti: 2024 m. rugsėjo 21 d. 12:00 val. – 20:00 val.,;

2.6. alkoholinių gėrimų pardavimo būdas – vartoti vietoje ir išsinešti;

2.7. licencijos turėtojo veiklos rūšis – viešasis maitinimas;

2.8. pagrindinės licencijos numeris – E4-4;

2.9. prekybos alkoholiniais gėrimais vieta: laikina prekybos vieta adresu: Sąjūdžio a., Rokiškis;

2.10. sandėlio, kuriame laikomi ir iš kurio paskirstomi alkoholiniai gėrimai adresas – Geležinkeliečių g. 11, Pasvalys;

2.11. leidžiamų parduoti alkoholinių gėrimų grupės – alus;

2.12. leidžiamų parduoti alkoholinių gėrimų maksimali tūrinė etilo alkoholio koncentracija – 15 proc.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas